Na podlagi prvega odstavka 86. člena in 95. člena Zakona o varstvu kulturne dediščine (Uradni list RS, št. 16/08, 123/08, 8/11 – ORZVKD39, 90/12, 111/13, 32/16 in 21/18 – ZNOrg; v nadaljevanju ZVKD-1), v povezavi z drugim odstavkom 215. Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09-ZIPRS1011, 3/13 in 81/16)

ter v skladu s Pravilnikom o varovanju in hranjenju nacionalnega bogastva in muzejskega gradiva, o vpisu v razvid muzejev in o podelitvi pooblastila za opravljanje državne javne službe muzejev (Uradni list RS, št. 47/2012; v nadaljevanju: Pravilnik) Ministrstvo za kulturo (v nadaljevanju: ministrstvo) objavlja

Javni razpis za podelitev pooblastila za opravljanje državne javne službe muzejev za izvajanje nalog varstva premične in nesnovne kulturne dediščine širšega pomena (v nadaljevanju: javni razpis, oznaka JR- PJS 2021)

1. Naziv in sedež naročnika razpisa:

Republika Slovenija, Ministrstvo za kulturo, Maistrova 10, Ljubljana.

**2. Predmet in namen razpisa**

Predmet javnega razpisa je podelitev pooblastila za opravljanje državne javne službe muzejev za izvajanje nalog varstva vojaške premične in nesnovne kulturne dediščine širšega pomena (v nadaljevanju: pooblastilo), ki doslej ni bilo zagotovljeno v drugih pooblaščenih muzejih.

Namen razpisa je zagotoviti izvajanje državne javne službe v muzejih, katerih ustanoviteljica ni Republika Slovenija, z namenom, da se skladno s kulturno politiko zagotovi strokovna in javnosti dostopna vzpostavitev ter organiziranost javne službe enotnega varstva dediščine.

Kot državno javno službo iz prvega odstavka te točke besedila javnega razpisa bo država podpirala izvajanje naslednjih dejavnosti:

1. identificiranje, dokumentiranje, preučevanje, vrednotenje in interpretiranje premične in nesnovne dediščine,

2. zbiranje, akcesija in inventariziranje vojaške premične in nesnovne dediščine ,

3. varovanje in hranjenje muzejskih zbirk državnega pomena,

4. sodelovanje v upravnih postopkih, ki jih vodi ministrstvo,

5. svetovanje lastnikom zbirk premične dediščine glede vodenja inventarnih knjig,

6. priprava in izvedba konservatorsko-restavratorskih postopkov na premični dediščini državnega pomena ter

7. izvajanje programov pripravništva in izpopolnjevanja.

**3. Pomen pojmov**

V okviru tega javnega razpisa se uporabljajo naslednji pojmi:

**Prijavitelj** je muzej, vpisan v razvid muzejev iz 87. člena ZVKD-1, ki ima status javnega zavoda, katerega ustanovitelj je samoupravna lokalna skupnost.

**Odgovorna oseba prijavitelja** je oseba, ki poslovno in vsebinsko predstavlja in zastopa prijavitelja.

**Vojaška dediščina širšega pomena** je premična in nesnovna dediščine, ki je pomemben del življenja na območju celotne Republike Slovenije ali na območju večih občin in predstavlja nenadomestljiv vir za razumevanje procesov v daljših zgodovinskih obdobjih, s tem povezanih pojavov ter njihovega pomena za sedanjo kulturo.

V razpisu uporabljeni in zapisni izrazi v slovnični obliki za moški spol se uporabljajo kot nevtralni za ženski in moški spol.

V razpisu uporabljeni izraz »muzej« se uporablja nevtralno za muzeje, galerije in javne zavode, ki delujejo na področju varstva kulturne dediščine in izpolnjujejo pogoje za prijavitelja.

4. Področje javnega razpisa

Javni razpis obsega področje varstva vojaške dediščine širšega pomena, ki doslej ni bila zagotovljeno v drugih pooblaščenih muzejih.

Področje delovanja državne javne službe na podlagi pooblastila se bo pri posameznem prijavitelju ugotovilo na podlagi poslanstva muzeja, presoje širšega pomena hranjenja in varovanja zbirk ter presoje katere naloge varstva dediščine doslej še niso zagotovljene v drugih pooblaščenih muzejih.

**5. Pogoji in merilo za sodelovanje na javnem razpisu**

Na javni razpis se lahko prijavijo muzeji, ki:

-        je vpisan v razvid muzejev in še ni pridobil pooblastila za opravljanje državne javne službe muzejev,

-        ima stalne finančne vire za delovanje,

-        je usposobljen za identificiranje, dokumentiranje, vrednotenje, interpretiranje, inventariziranje, varovanje, hranjenje, raziskovanje premične dediščine in njeno predstavljanje javnosti,

-        zagotavlja dostopnost do dediščine, ki jo hrani, in do podatkov o njej,

-        zagotavlja ogled muzejskih zbirk z določenim odpiralnim časom, vendar najmanj 40 ur tedensko, in

-        izpolnjuje druge minimalne strokovne, tehnične in prostorske zahteve ter standarde za varovanje in hranjenje muzejskega gradiva, določene v skladu z določbami tega člena v predpisu iz petega odstavka 52. člena tega zakona,

* razpolagajo s soglasjem ustanovitelja za prijavo na ta javni razpis.

Pri podeljevanju pooblastila se upošteva prednostno merilo, in sicer, morata  prijaviteljevo poslanstvo ter zbiralna politika bistveno dopolnjevati naloge državnih muzejev. Navedeno prednostno merilo bo ministrstvo presojalo na osnovi definiranih zbirk izjemnega pomena na področju vojaške zgodovine, ki jih hrani prijavitelj, in interaktivne predstavitve teh zbirk ter na podlagi števila dokumentiranih predmetov s področja tega razpisa po muzejskih standardih na osnovi muzejskega dokumentacijskega programa, ki je dostopen na spletu.

**6. Izpolnjevanje razpisnih pogojev**

Izpolnjevanje pogojev ugotavlja razpisna komisija, ki jo izmed zaposlenih na ministrstvu imenuje minister, pristojen za kulturo. V postopku podelitve pooblastil ministrstvo pridobi mnenje muzeja, v katerem je organizirana služba za premično dediščino in muzeje, o izpolnjevanju zahtev za pridobitev pooblastila iz 13., 14. in 15. člena Pravilnika (VI. poglavje Pravilnika) in morebitnih drugih zahtev.

**7. Podelitev pooblastila**

Pooblastila se podeli tistim, katerih vloge bodo popolne, pravočasne in ki bodo izpolnjevali vse zahteve iz 5. točke tega razpisa in prednostno merilo iz drugega odstavka 5. točke besedila tega razpisa.

Sklep o podelitvi pooblastila sprejme na predlog ministra Vlada Republike Slovenije.

**8. Rok za prijavo na javni razpis**

Rok za prijavo na javni razpis prične teči z dnem objave v Uradnem listu RS in se zaključi 30. dan po objavi v Uradnem listu.

**9. Dokumentacija javnega razpisa**

Dokumentacija javnega razpisa obsega:

* besedilo javnega razpisa, oznaka JR PP 21,
* prijavni obrazec 1 (identifikacijski obrazec),
* prijavni obrazec 2 (kontrolni obrazec z navedbo bistvenih sestavin vloge),
* prijavni obrazec 3 (obvezna dokazila),
* prijavni obrazec 4:

- priloga 1: izjava predlagatelja o načinu financiranja, dostopnosti in usposobljenosti,

- priloga 2: izjava predlagatelja, da zagotavlja dostopnost do dediščine, ki jo hrani, in do podatkov o njej,

- priloga 3: izjava o zagotavljanju minimalnih strokovnih, tehničnih in prostorskih zahtev ter standardov za varovanje in hranjenje muzejskega gradiva v muzejih s pooblastilom za opravljanje državne javne službe.

**Prijavitelj mora, na podlagi 95. člena ZVKD-1 in 18. člena Pravilnika, vlogi, s katero se prijavlja na javni razpis, obvezno priložiti naslednjo dokumentacijo:**

* soglasje ustanovitelja k prijavi na ta javni razpis,
* v celoti izpolnjene prijavne obrazce od 1- 4,
* ustanovitveni akt muzeja v katerem sta opredeljena poslanstvo muzeja in njegova zbiralna politika, če ni javno objavljen,
* poročilo o opravljenem delu in finančno poročilo za pretekli dve leti (le v primeru, da ministrstvo ne razpolaga s temi dokumenti),
* strateški načrt ali drug dokument, ki prikazuje koncept ureditve in razvoja muzeja in njegovih zbirk,

Izpolnjevanje pogojev in resničnost izjav na prijavnih obrazcih se ugotavlja na podlagi dokumentacije, ki jo za pogodbene stranke hrani ministrstvo in je bila ministrstvu predložena v okviru preteklih 12 mesecih oziroma dokumentacije, ki jo prijavitelj priloži k vlogi na javni razpis.

Vloge se bodo obravnavale po zakonu, ki ureja splošni upravni postopek.

Dokumentacijo javnega razpisa lahko prijavitelji v razpisnem roku dvignejo v vložišču ministrstva na Maistrovi 10 v Ljubljani, ves poslovni čas ministrstva.

Dokumentacijo javnega razpisa si lahko prijavitelji natisnejo tudi s spletne strani ministrstvahttps://www.gov.si/drzavni-organi/ministrstva/ministrstvo-za-kulturo/, kjer najdejo tudi vse ostale podatke povezane z izvedbo tega javnega razpisa.

Ministrstvo je dolžno na pisno zahtevo, v času razpisnega roka, zainteresiranim prijaviteljem navedeno dokumentacijo tudi poslati.

**10. Oddaja vloge**

Vloga mora biti izpolnjena na ustreznih prijavnih obrazcih javnega razpisa in mora vsebovati vse obvezne priloge in podatke, določene v dokumentaciji razpisa.

Vloga mora biti dostavljena na naslov: **Ministrstvo za kulturo, Maistrova 10, 1000 Ljubljana,** do **vključno 30 dan po objavi v Uradnem listu**, najkasneje ta dan oddana na pošti kot priporočena pošiljka **v zaprtem ovitku z izpisom na prednji strani: »**NE ODPIRAJ - PRIJAVA NA JAVNI RAZPIS z oznako JR-PP 21«. **Na hrbtni strani** ovitka mora biti naveden naziv in naslov (sedež) prijavitelja.

**11. Izločitev vlog**

Ministrstvo bo iz nadaljnjega postopka izločilo in s sklepom zavrglo:

* vloge, ki jih ni vložila upravičena oseba;
* prepozne vloge in prepozno dopolnjene vloge;
* nepopolne vloge.

Za nepopolno se šteje vloga, ki ne vsebuje vseh sestavin, ki jih zahteva besedilo javnega razpisa in razpisna dokumentacija. Pristojni uslužbenec je dolžan pozvati prijavitelja k dopolnitvi vloge in mu določiti rok pet dni, do katerega mora biti predložena dopolnitev vloge, obvezno z oznako poziva k dopolnitvi. Vloga, ki je na javni razpis prispela kot formalno nepopolna in je prijavitelj ni v celoti dopolnil v roku petih dni od prejema poziva k dopolnitvi, se šteje za nepopolno vlogo.

Za vlogo, ki je ni oddala upravičena oseba, se šteje vloga prijavitelja, ki ne izpolnjuje pogoja iz 1. alinee 5. točke besedila tega javnega razpisa.

Vloge, ki ne bodo poslane ali predložene do zadnjega dne razpisnega roka, oziroma priporočeno oddane na pošti na zadnji dan razpisnega roka, se bodo štele za prepozne.

Z oddajo vloge se prijavitelj strinja z vsemi pogoji in kriteriji tega javnega razpisa.

**12. Pristojna uslužbenka za dajanje informacij in pojasnil:**

Marija Brus, sekretarka

Uradne ure po telefonu in elektronskih medijih ministrstva so vsak ponedeljek, sredo in petek od 9. do 11. ure.

**13. Vpogled v dokumentacijo javnega razpisa:**

Vpogled v dokumentacijo javnega razpisa je možen v vložišču ministrstva (Maistrova 10, 1000 Ljubljana).

**14. Obveščanje o izboru:**

Ministrstvo bo Vladi Republike Slovenije prelagalo podelitev pooblastil najkasneje v dveh mesecih po zaključku odpiranja vlog.

Sklep o podelitvi pooblastila sprejeme Vlada Republike Slovenije na predlog ministrstva.

Ministrstvo bo Vladi Republike Slovenije predlagalo, da v sklepu določi trajanje pooblastila do preklica.

Skladno s šestim odstavkom 95. člena ZVKD-1 ministrstvo s posameznim pooblaščenim muzejem in njegovim ustanoviteljem sklene pogodbo o izvajanju javne službe

Dr. Vasko Simoniti

Minister

Številka: 6210-1/2021/1

Datum: 29.04.2021

Priloga 1

**IZJAVA**

**Izjavljam, da ima prijavitelj stalne finančne vire delovanja in da ustanovitelj zagotavlja delež financiranja javne službe.**

Podpis odgovorne osebe prijavitelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Izjavljam, da je prijavitelj usposobljen za identificiranje, dokumentiranje, vrednotenje, interpretiranje, inventariziranje, varovanje, hranjenje, raziskovanje premične dediščine in njeno predstavljanje javnosti.**

Podpis odgovorne osebe prijavitelja: \_\_\_\_\_\_\_\_\_\_\_\_\_\_\_\_\_\_\_\_

**Priloga 2**

**IZJAVA**

**Izjavljam, da prijavitelj zagotavlja dostopnost do dediščine, ki jo hrani, in do podatkov o njej.**

Podpis odgovorne osebe prijavitelja: \_\_\_\_\_\_\_\_\_\_\_\_\_\_\_\_\_\_\_\_

**Izjavljam, da prijavitelj zagotavlja ogled muzejskih zbirk najmanj 40 ur tedensko.**

Podpis odgovorne osebe prijavitelja: \_\_\_\_\_\_\_\_\_\_\_\_\_\_\_\_\_\_\_\_

Priloga 3

|  |  |  |
| --- | --- | --- |
| Muzej hrani večjo količino občutljivega muzejskega gradiva (obkroži) | DA | NE |

**Izjava prijavitelja, da v letu prijave zagotavljanja minimalne strokovne, tehnične in prostorske standarde za varovanje in hranjenje muzejskega gradiva v muzejih s pooblastilom za opravljanje državne javne službe:**

|  |  |  |
| --- | --- | --- |
| Zagotavljanje strokovnih standardov (obkroži) |  |  |
| 1. da je prijavitelj odprt za javnost vsaj tri leta pred začetkom postopka za pridobitev statusa muzeja s pooblastilom za opravljanje državne javne službe, | DA | NE |
| 2. da ima nadzorne organe, ki so pooblaščeni za redno spremljanje njegovega poslovanja, | DA | NE |
| 3. da zagotavlja izvajanje državne javne službe za izvajanje nalog varstva premične in žive dediščine širšega pomena, | DA | NE |
| 4. da ima v delovnem razmerju vsaj tri osebe s strokovnim nazivom iz muzejskega področja, | DA | NE |
| 5. da ima vsaj eno osebo z nazivom iz konservatorsko-restavratorskega področja, če muzej hrani večjo količino občutljivega muzejskega gradiva (*izpolni le muzej, ki hrani večjo količino občutljivega muzejskega gradiva)*, | DA | NE |
| 6. da ima vsaj eno osebo, odgovorno za delovanje dokumentacijskega sistema, hranjenje dokumentacije in arhiva, | DA | NE |
| 7. da ima vsaj eno osebo za delovanje strokovne knjižnice, | DA | NE |
| 8. da ima vsaj eno osebo, odgovorno za izvajanje pedagoških in andragoških programov, | DA | NE |
| 9. da ima vsaj eno osebo, ki nadzira tehnične pogoje hranjenja in varovanja; | DA | NE |
| Oseba od 4. do 9. točke te tabele lahko opravlja po več nalog iz prejšnjega odstavka, če je tako določeno v ustreznem aktu o notranji organizaciji dela muzeja. |  |  |
| Oseba iz 1. do 9. točke te tabele, razen tiste iz 4. točke, je lahko v muzeju v delovnem razmerju ali dela na drug način (na podlagi pogodbe z drugim muzejem, dopolnilnega delovnega razmerja, podjemne pogodbe, študentskega, volonterskega dela ipd.), vendar mora pravna podlaga tega razmerja jasno določati njene obveznosti in zadolžitve. |  |  |
|  |  |  |
| Zagotavljanje tehničnega standarda (obkroži) |  |  |
| Zagotavlja opremo za zagotavljanje klimatskih standardov hranjenja nacionalnega bogastva iz priloge1 tega pravilnika. | DA | NE |
|  |  |  |
| Zagotavljanje prostorskega standarda |  |  |
| Zagotavlja prostor za sprejem obiskovalcev, pedagoške in andragoške programe in strokovno knjižnico. | DA | NE |

**IZJAVA**

Izjavljam, da prijavitelj v letu prijave izpolnjuje vse strokovne, tehnične in prostorske standarde iz VI. poglavja Pravilnika.

Podpis odgovorne osebe prijavitelja: \_\_\_\_\_\_\_\_\_\_\_\_\_\_\_\_\_\_\_\_